OpenLLM-France/wikimedia huggingface dataset:
# G immunoglobulina

G Immunoglobulina (Ig G) organismoaren barne isurkarietan (odola, likido zefalorrakideo, linfa...) dagoen immunoglobulina da.
Immunoglobulina ugariena da, gorputzeko bost immunoglobulinen artean bera baita nagusia (Ig guztien %80).
Era berean, immunoglobulina txikiena da, bere pisu molekularra 150.000 Daltonekoa izanik. Honek azaltzen du zirkulazio-aparatutik ehunetara erraz pasatzeko duen gaitasuna, baita karena edo plazenta-hesia zeharkatzekoa ere (karena zeharka dezakeen immunoglobulina bakarra da; horrek babesa eta immunitatea ematen dio umekiari)
Ig G molekula monomeroa da, eta lau polipeptido katez osatuta dago. Kateen artean eta kateen barruan disulfuro zubiak (S-S) baditu
Odol-plasman 13,5 mg/ml kontzentrazioan dago, eta bere erdibizitza 25 egunetakoa da.
Immunoglobulina honek konplementu sistema aktibatzen du, azken honek mikrobio patogenoak suntsi ditzan. Horretaz gain, opsonina moduan jarduten du, eta opsonizazioa eragiten du (hots, fagozitoak aktibatzen ditu). Bi ezaugarri horiei esker G immunoglobulina antigorputz oso eraginkorra da bakterio, birus eta beste mikrobio patogenoen aurkako borrokan.
Beste immunoglobulinen aldean, Ig Gk exotoxina indargabetzeko ahalmena ere badu.
Mota honetako immunoglobulinek ere gaitz autoimmuneetan zerikusi handia dute, oso lotuta baitaude III motako hipersentiberatasunekin: gorputzeko autoantigorputzek G immunoglobulinarekin konplexuak eratzen dituzte, ehunak eta organoak kaltetzen dituztenak (artritis erreumatoidea sortuz, adibidez)
G immunoglobulinaren 4 azpiklase daude (Ig G$_1$, Ig G$_2$, Ig G$_3$, Ig G$_4$), ezaugarri ezberdinak dituztenak, ondoko taulan ikus daitekeen moduan:
| Azpiklase | % | Karena zeharkatu | Konplementua aktibatu | Fagozitoei lotu |
| Ig G 1 | 66 | ++ | ++ | ++ |
| Ig G 2 | 23 | + | + | - |
| Ig G 3 | 7 | ++ | +++ | ++ |
| Ig G 4 | 4 | ++ | - | + |

## Kanpo estekak

* Datuak: Q79448
* Multimedia: Immunoglobulin G / Q79448
* ↑ Ingraham, J., Ingraham C.: Introducción a la Microbiología, vol. 2, Ed, Reverté (1998) , 412 orr. IBSN: 84-291-1871-3)
* ↑ Madigan, M.., Martinko J.M., Parker, J.: Brock Mikroorganismoen Biologia (2007), EHUak euskaratuta, 812-812 orr. IBSN: 978-84-9860-026-1
* ↑ Madigan, M.., Martinko J.M., Parker, J.: Brock Mikroorganismoen Biologia (2007), EHUak euskaratuta, 844-846 orr. IBSN: 978-84-9860-026-1
# Gaerwen

Gaerwen, Galesko udalerri bat da, Anglesey uhartean. Llanfairpwllgwyngyll udalerritik 6,4 kilometro mendebaldera dago, eta Llangefni udalerritik 6,4 kilometro hego-ekialdera.
2011ko erroldaren arabera 1.551 biztanle zituen.

## Kanpo estekak

* Datuak: Q3402685
* Multimedia: Gaerwen / Q3402685
# Gaerllwyd

Gaerllwyd, galesez: Gaer-lwyd, Galesko udalerri bat da, Monmouthshire konderrian.

## Kanpo estekak

* Datuak: Q5516659
* Multimedia: Gaerllwyd / Q5516659
# Gaeta

Gaeta Italiako Lazio eskualdeko udalerria, Tirreniar itsasoaren ertzean.

## Historia

Antzinako Caieta da, K.a. 340an erromatarrek hartu zutena. XII. mendean Siziliaren mendeko lurralde bihurtu zen. XVI. mende eta XIX. mendeen artean askotan setiatu zuten. Pio IX.a aita santua Gaetara joan zen Erromatik ihes egin behar izan zuenean (1848). Napoliko borboiak bertan errenditu ziren 1861ean, eta hala desagertu zen Bi Sizilietako erresuma.

## Mugakideak

Gaetak honako udalerri hauekin egiten du muga:
Itri Formia

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Italieraz) Gaetako udalaren webgunea.
* Datuak: Q128089
* Multimedia: Gaeta / Q128089
# Gaetano Belloni

Gaetano Belloni (Pizzighettone, Cremonako probintzia, 1892ko abuztuak 26-1980ko urtarrilak 9) txirrindulari italiar bat izan zen, profesionala 1916 eta 1932 artean, denbora horretan 49 garaipen lortu zituelarik.
Hasieran txirrindulari zaletu bezala nabarmendu zen, 1914an Italiako txapeldun bihurtuz eta 1915ean Lonbardiako Giroa irabaziz.
1920ko hamarkadan zehar Bellonik sarri lehiatu zen Costante Girardengorekin, gehienetan garaitua izan zelarik, horren ondorioz Eterno Secondo (Betiereko Bigarrena) ezizena jaso zuelarik.
Txirrindulari bezala lortu zuen arrakastarik handiena 1920ko Italiako Giroa irabazi izana da. Alabaina, bere palmaresean ospe handiko probetan lortutako beste garaipen asko ere badaude, baita ohorezko postuak ere. Hiru aldiz irabazi zuen Lonbardiako Giroa (oraindik gainditu ez den errekorra, baina beste txirrindulari handi batzuk bai berdindu dutena, Alfredo Binda, Costante Girardengo, Gino Bartali eta Sean Kelly kasu) eta beste bi aldiz Milan-San Remo klasikoa. Italiako errepide txirrindularitzako txapelketan 2. amaitu zuen 1920an eta 3. 1925ean. 1927an 4. amaitu zuen Munduko Txirrindularitza txapelketan, Bindak irabazi eta italiar taldeak domeinatu zuen edizio batean.

## Palmaresa

1915
* Lombardiako Giroa
1917
* Milan-San Remo
1918
* Lombardiako Giroa
* Milan-Turin
1919
* 2. Italiako Giroan, eta etapa 1
1920
* Italiako Giroa, eta 3 etapa
* Milan-San Remo
* 2. Italiako errepide txirrindularitza txapelketan
1921
* 2. Italiako Giroan, eta 3 etapa
1922
* Italiako Giroko bi etapa
1924
* 2. Venetoko Giroan
1925
* 4. Italiako Giroan eta 2 etapa
* 3. Italiako errepide txirrindularitza txapelketan
* Piamonteko Giroa
1927
* Koloniako Itzulia
1928
* Lonbardiako Giroa
1929
* Italiako Giroko etapa bat
* Erroma-Napoli-Erroma

## Sailkapen orokorra Itzuli Handietan

| Itzulia | 1919 | 1920 | 1921 | 1922 | 1923 | 1924 | 1925 | 1926 | 1927 | 1928 | 1929 | 1930 | 1931 | 1932 |
| Italiako Giroa | 2. | 1. | 2. | UT | UT | UT | 4. | - | - | UT | UT | - | UT | UT |
| Frantziako Tourra | - | UT | - | - | - | - | - | - | - | - | - | UT | - | - |
| Espainiako Vuelta | X | X | X | X | X | X | X | X | X | X | X | X | X | X |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

* Gaetano Belloni - ProCyclingStats
* (Frantsesez)Gaetano Belloniren palmares osoa
* Datuak: Q723634
* Multimedia: Gaetano Belloni / Q723634
# Gaeltacht na nDéise

Gaeltacht na nDéise, Irlandako Waterford konderriaren kostaldean dagoen Gaeltacht eremua da, Dungarvan hiritik hurbil dagoen penintsula batean. An Rinn eta An tSean Phobail udalerriek osatzen dute.

## Kanpo estekak

* Datuak: Q13157348
# Gaer (Newport)

Gaer, galesez: Y Gaer, Galesko Newport hiriko komunitate eta hautes-barruti bat da.

## Kanpo estekak

* Datuak: Q5516653
* Multimedia: Gaer, Newport / Q5516653
# Gaetan Vestris

Gaetan Vestris (Florentzia, 1729ko apirilaren 18a - Paris, 1808) frantses dantzaria izan zen, Italian jaioa. Vienan eta Stuttgarten bizi ondoren, 1740. urte inguruan Frantzian hartu zuen bizilekua. Louis Duprérekin dantza-ikasketak egin, eta 1748. urtean egin zuen aurkezpena Parisko Operan. Akrobazia harrigarrienak egiteko gauza zen, baina nahiago izaten zituen dantza geldo arranditsuak. Mimo bikaina zen, eta bera izan zen mozorroa kentzen lehena, aurpegiaren adierazkortasunari balioa eman nahian. 1770-1776. urteetan Parisko Operako maisu eta ballet-egilea izan zen, eta 1776-1781. urteetan hango lehen dantzaria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Gaetako Dukerria

Gaetako Dukerria, italieraz: Ducato di Gaeta eta latinez: Ducatus Caietae, 839 eta 1140 artean Italiako penintsularen hego-ekialdeko kostaldeko Gaeta hirian nagusiki kokatutako Erdi Aroko estatu bat izan zen. Garai haietan italiar penintsulan merkataritza nagusitasunaz lehiatzen ziren Itsas Errepubliketako bat izan zen.

## Ikus, gainera

* Itsas Errepublikak

## Kanpo estekak

* Datuak: Q2457072
* Multimedia: Duchy of Gaeta / Q2457072
# Gaetako golkoa

Gaetako golkoa (italieraz: Golfo di Gaeta) Tirreniar itsasoan dagoen golkoa da, Iparraldean Circeo lurmuturra, hegoaldean Ischia eta Napolesko golkoa eta mendebaldean Pontiar uharteak ditu. Gaeta hiriaren izena duen golko honetan Volturno ibaia du ahoa.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q929036
# Gaetano Donizetti

Gaetano Donizetti (Bergamo, Lombardia, 1797ko azaroaren 29a - Bergamo, 1848ko apirilaren 8a) musikagile italiarra izan zen.
Batez ere opera landu zuen (69 lan) baina musika sakroa eta ganbera-musika ere jorratu zituen. Haren lanik ezagunenak "L'elisir d'amore", "Don Pasquale" eta "Lucia di Lammermoor" dira.

## Lan nagusiak

* "Anna Bolena" (1830ean Milanon estreinatuta).
* "L'elisir d'amore" (1832, Milano).
* "Sancia di Castiglia" (1832, Napoli).
* "Il furioso all'isola di San Domingo" (1833, Erroma).
* "Lucrezia Borgia" (1833, Erroma).
* "Marin Faliero" (1835, Paris).
* "Lucia di Lammermoor" (1835, Napoli).
* "Pia de' Tolomei" (1837, Venezia).
* "Roberto Devereux" (1837, Napoli).
* "La Fille du régiment" (1840, Paris).
* "La Favorite" (1840, Paris).
* "Linda di Chamounix" (1842, Viena).
* "Don Pasquale" (1843, Paris).

## Ikus, gainera

* Musika klasikoa

## Kanpo loturak

* (Italieraz) Donizettiri buruzko webgune ofiziala
* Datuak: Q101698
* Multimedia: Gaetano Donizetti / Q101698
# Friburgo (argipena)

Friburgo honako lekuak izan daiteke:
* Friburgo edo Freiburg im Breisgau, Alemaniako hiria.
** Friburgo, izen bereko eskualde administratiboa.
* Freiburg, Alemaniako Saxonia Behereko herria.
* Fiburgo, hiri suitzarra.
** Friburgo, izen bereko kantonamendua.
* Świebodzice, hiri poloniarra, alemanez Freiburg in Schlesien.
* Nova Friburgo, Brasilgo udalerria.
* Fraiburgo, Brasilgo udalerria.
# Friburgo (Suitza)

Friburgo (alemanez Freiburg, italieraz Friburgo) Suitzako Friburgo kantonamenduko hiria da.

## Klima

Datu klimatikoak (Friburgo) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 2.4 | 4.7 | 8.5 | 12.6 | 17.1 | 20.6 | 23.5 | 22.7 | 19.7 | 14.3 | 7.5 | 3.4 | 13.1 |
| Batez besteko tenperatura (ºC) | -1 | 0.6 | 3.5 | 7.2 | 11.6 | 15 | 17.6 | 16.6 | 13.4 | 8.7 | 3.2 | -0.1 | 8 |
| Batez besteko tenperatura minimoa (°C) | -4 | -2.8 | -0.5 | 2.5 | 6.4 | 9.7 | 11.6 | 11.3 | 8.6 | 4.9 | 0.2 | -2.9 | 3.8 |
| Pilatutako prezipitazioa (mm) | 68 | 63 | 75 | 91 | 124 | 128 | 113 | 129 | 93 | 78 | 88 | 70 | 1118 |
| Prezipitazio egunak (≥ 1 mm) | 10.3 | 10.6 | 11.5 | 11.5 | 14.4 | 12.3 | 10.6 | 10.9 | 8.4 | 8.5 | 10.4 | 10.1 | 129.5 |
| Iturria: MeteoSchweiz ||||||||||||||

## Hiri senidetuak

Friburgo ondorengo hiriarekin senidetuta dago:
* Nova Friburgo (Brasil)

## Erreferentziak

* ↑ Federal Office of Meteorology and Climatology MeteoSwiss. Temperature and Percipitation Average Values-Table, 1961-1990. .

## Kanpo estekak

* Webgune ofiziala (Alemanez) (Frantsesez) (Ingelesez)
* Datuak: Q36378
* Multimedia: Fribourg, Switzerland / Q36378
# Friburgo (eskualdea)

Friburgo eskualdea (alemanez Regierungsbezirk Freiburg) Alemaniako Baden-Württemberg estatuko hego-mendebaldeko lurrak hartzen dituen eskualdea da. Friburgo da hiriburua. Ezaguna da Konstantza hiria ere.

## Geografia

Oihan Beltza hartzen du bai eta Rhin ibaiaren goiko arroa ere.

## Hiriak eta barrutiak

Hiri aske bat eta gain bederatzi barruti ditu:
Hochrhein-Bodensee plangintza eskualdean
* Konstantza (KN)
* Lörrach (LÖ)
* Waldshut (WT)
Hego Oberrhein plangintza eskualdean
* Friburgo hiri askea (FR)
* Breisgau-Hochschwarzwald (FR)
* Emmendingen (EM)
* Ortenau (OG)
Schwarzwald-Baar-Heuberg plangintza eskualdean
* Rottweil (RW)
* Schwarzwald-Baar (VS)
* Tuttlingen (TUT)

## Kanpo estekak

* Datuak: Q8167
* Multimedia: Regierungsbezirk Freiburg / Q8167
# Friburgoko Münster

Friburgoko Münster (alemanez: Freiburger Münster edo Münster Unserer Lieben Frau) Baden-Württemberg estatuko hiria den Friburgoko eliza katolikoa da.

## Historia

1200an eraikitzen hasi ziren eliza erromanikotik gurutzadura baino ez da gelditzen. Katedrala ekialderantz handituz joan zen gotiko estiloan. Bereziki aipatzekoa da 116 metrotako garaiera duen dorrea, oinarri karratuaren gainean piramide oktogonala duena. Atarian Itun Zaharreko eta Itun Berriko pasarteak irudikatzen dituzten estatuak daude. 1330ean bukatu zen eraikuntza.
Presbiterioa XVI mendean bukatu zen eta gotiko berantiarrean eraikia izan zen.

## Beirateak

XIII eta XVI mendeen artean eginak dira. Artisau eta Meatzari gremioek eta Habsburgotarrek finantzatu zituzten.

## Münsterplatz

Münsterplatz katedralaren inguruan dagoen plaza da. Berau izan da beti Friburgoren erdigunea eta bertan egiten ziren merkatua eta merkatari aberatsen arteko tratuak. Plazaren inguruan dago Historisches Kaufhaus (Merkatal etxe historikoa) eta Christian Wentzingerren etxe barrokoa.

## Kanpo estekak

* Datuak: Q250212
* Multimedia: Freiburg Minster / Q250212
# Friburgo kantonamendua

Friburgo (frantsesez Fribourg, alemanez Freiburg) Suitzako kantoi bat da.
Hiriburua Friburgo da.

## Barrutiak

Friburgo kantonamenduak ondorengo barrutiek osatzen dute:
Broye barrutia Glâne barrutia Gruyère barrutia Sarine barrutia See/Lac barrutia Sense barrutia Veveyse barrutia

## Kanpo estekak

* (Frantsesez)(Alemanez) Friburgo Kantoiko webgune ofiziala
* Datuak: Q12640
* Multimedia: Canton of Fribourg / Q12640
# Galaxie 500

Galaxie 500 slowcore musika talde estatubatuar bat zen. Taldeko kideak Harvard unibertsitatean ezagutu ziren eta musika jotzen hasi ziren. 1988an kaleratu zuten bere lehenengo diskoa Today. Hurrengo hilabeteetan taldearen kontzertuak jende gehiago erakartzen hasi ziren eta ospea lortzen. 1991an Dean Warehamek taldea utzi zuen, beste kideak hankaz gora uzten. Galaxie 500 ez zuen disko gehiago grabatu.

## Diskografia
### Diskoak

* Today (1988)
* On Fire (1989)
* This Is Our Music (1990)
* Copenhagen [kontzertua] (1997)
* The Portable Galaxie 500 [Best of] (1998)
* Uncollected (2004)
* Galaxie 500 Peel Sessions (2005)

### Singelak

* "Tugboat" (1988)
* "Blue Thunder" (1989)
* "Fourth of July" (1990)

## DVDak

* Don't Let Our Youth Go to Waste (2004)

## Kanpo estekak

* Datuak: Q176240
# Galaxien sailkapen morfologiko

Galaxien sailkapen morfologikoa astronomoek galaxiak taldetan banatzeko erabiltzen duten sistema da, haien ikusmen itxuraren arabera. Hainbat eskema erabiltzen dira galaxiak beren morfologien arabera sailkatzeko: ospetsuena, Edwin Hubblek asmatua, eta, gero, Gérard de Vaucouleurs eta Allan Sandage-k zabaldutako Hubble sekuentzia da.

## Hubble sekuentzia

Hubbleren sekuentzia Edwin Hubblek 1926an asmatutako galaxien sailkapen morfologikoko eskema da. Sarritan, «Hubbleren diapasoia» deitzen zaio tradizionalki irudikatzen den moduagatik. Hubbleren eskemak hiru klase zabaletan banatzen ditu galaxiak, haien ikusmen itxuraren arabera (jatorriz argazki-plaketan):
* Galaxia eliptikoek argi banaketa leun eta ezaugarririk gabekoa dute, eta, irudietan, elipse gisa agertzen dira. "E" letraz adierazten dira ondoren "n" zenbaki oso bat duelarik, zeinak zeruan duten eliptikotasun-maila adierazten duen.
* Galaxia espiralak disko berdindu batez osatuta daude egitura osatzen duten izarrekin (normalean bi besotakoak) eta erraboil galaktikoa izenez ezagutzen den izar-kontzentrazio zentral batekin, galaxia eliptiko baten antzekoa dena, itxuraz. "S" ikurra ematen zaie. Espiral guztien erdia, gutxi gorabehera, barra baten antzeko egiturarekin ere ikusten dira, erdiko protuberantziatik hedatzen dena. Espiral barra horiei "SB" ikurra ematen zaie.
* Galaxia lentikularrak (S0 izendatua) erdiko erraboil distiratsu batez osatuta eta disko-itxurako egitura hedatu batez inguratuta daude, baina, galaxia espiralek ez bezala, galaxia lentikularren diskoek ez dute ikusten den espiral egiturarik, eta ez dira izar aktiboki eratzen ari inolako kantitate adierazgarritan.
Klase zabal horiek itxuraren bereizketa finagoak ahalbidetzeko eta beste galaxia mota batzuk barne hartzeko heda daitezke, hala nola galaxia irregularrak, egitura erregular nabaririk ez dutenak (ez disko-formakoetan, ez eta elipsoidaletan).
Hubbleren sekuentzia, sarritan, bi adardun sardexka baten moduan irudikatzen da, eliptikoak ezkerrean (eliptikotasun-maila handituz ezkerretik eskuinera) eta espiral barradunak eta barra gabeak sardexkaren bi adar paraleloak osatzen. Galaxia lentikularrak galaxia eliptikoen eta espiralen artean kokatzen dira bi puntuek heldulekuarekin bat egiten duten puntuan.
Gaur egun arte, Hubbleren sekuentzia galaxiak sailkatzeko gehien erabiltzen den sistema da, bai astronomia-ikerketa profesionalean, bai astronomia amateurrean ere.

## Erreferentziak

* ↑ «A remarkable galactic hybrid» www.spacetelescope.org.
* ↑ Hubble, E. P.. (1926). «Extra-galactic nebulae» Contribuciones del Mount Wilson Observatory / Carnegie Institution of Washington 324: 1-49. Bibcode: 1926CMWCI.324....1H..
* 1 2 information@eso.org. «The Hubble tuning fork - classification of galaxies» www.spacetelescope.org.
* 1 2 3 «The Hubble sequence — Astronoo» www.astronoo.com.
* ↑ «Lenticular Galaxies» cas.sdss.org.
* ↑ «Hubble explores the origins of modern galaxies» ESA/Hubble Press Release.
* ↑ «Galaxies» www.jb.man.ac.uk.
* ↑ Iafrate, G.. «THE HUBBLE SEQUENCE» uni-heidelberg.de.

## Kanpo estekak

* Datuak: Q1648748
* Multimedia: Galaxy morphological classification / Q1648748
# Galaxita

Galaxita mineral bat da. Oxidoen barruan sailkatzen da, eta horien barruan espinelaren taldean. 1932an deskribatu zen lehen aldiz, Bald Knoben, Alleghany konderrian, Ipar Carolinan, baina Galax herritik gertuago. Toponimo hori, era berean, inguru horretan hazten den Galax urceolata landaretik dator. Mineral honetarako gutxi erabiltzen den sinonimo bat manganoespinela da.

## Ezaugarriak

Galaxita elementu kimiko mineralaren formula kimikoa hau da: Mn²⁺Al₂O₄. Sistema kubikoaren arabera sortzen ditu kristalak.

## Eraketa eta meatokiak

Galaxita 5 mm-ra arteko pikor oktogonal edo biribildu gisa ager daiteke. Karbonato ugariko arroketan agertzen da; silize-saturazio gutxi duten manganeso-mineraletan metamorfizatu diren beste mineral batzuen aztarnategietan ere ager daiteke. Beste mineral batzuekin lotuta egoten da, hala nola alleghanyitarekin, rhodonitarekin, sonolitarekin, espesartinarekin, tefroitarekin, jakobitarekin, kellitarekin, alabandinarekin, magnetitarekin, manganostibitarekin, manganhumitarekin edo manganositarekin.

## Erreferentziak

* 1 2 (Ingelesez) «Galaxit: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q414877
* Multimedia: Galaxite / Q414877
# Galaxiidae

Galaxiidae arrain osmeriformeen familia da, hego hemisferioko ur gezatan bizi dena.

## Genero eta espezieak

FishBaseren arabera, familiak 50 espezie ditu, 7 generotan banaturik:
* Aplochiton (2 espezie)
* Brachygalaxias (2 espezie)
* Galaxias (34 espezie)
* Galaxiella (3 espezie)
* Lovettia (espezie 1)
* Neochanna (6 espezie)
* Paragalaxias (4 espezie)

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org

## Kanpo estekak

* Datuak: Q768424
* Multimedia: Galaxiidae / Q768424
* Espezieak: Galaxiidae
# Galtymore

Galtymore (irlanderaz Cnoc Mór na nGaibhlte) Irlandako Limerick eta Tipperary konderrien arteko mugan dagoen mendia da. 919 metrotako altuera du eta Galtee mendietan kokaturik dago.
Izena irlanderazko Cnoc Mór na nGaibhlte-tik dator, zeinak "Galtee mendietako muinorik garaiena" esan nahi duen. Bide batez bi konderrietako mendirik altuena ere bada.
Iparraldeko aurpegiak glaziarren higadura handia airatu zuen Izotz Aroan ea gaur egun aintzira edo Lough ugari daude bertan.

## Kanpo estekak

* Datuak: Q2333034
* Multimedia: Galtee Mountains / Q2333034
# Galt (Iowa)

Galt Iowako hiri bat da. Wright konderrian kokatua dago. 2010ean 32 biztanle zituen, 1,39 kilometro koadrotan banatuta.

## Ikus, gainera

* Wright konderria

## Kanpo estekak

* Datuak: Q1933238
# Galt (Kalifornia)

Galt Kaliforniako hiri bat da. Sacramento konderrian kokatua dago. 2010ean 23.647 biztanle zituen, 15,4 kilometro koadrotan banatuta.

## Ikus, gainera

* Sacramento konderria

## Kanpo estekak

* Datuak: Q985262
* Multimedia: Galt, California / Q985262
# Galt MacDermot

Arthur Terence Galt MacDermot (Montreal, 1928ko abenduaren 18a - 2018ko abenduaren 17a) kanadar konpositorea izan zen. Hair musikalaren abestiak konposatu zituen.

### Lanak

* My Fur Lady, 1957
* Hair, 1967
* Isabel's a Jezebel, 1970
* Who the Murderr Was, 1970
* Two Gentlemen of Verona, 1971
* Dude, 1973
* Via Galactica, 1973
* The Human Comedy, 1984
* The Special, 1985
* Time of the Wind, 1995
* The Legend of Joan of Arc, 1995
* Sun, 1998
* Blondie, 1998
* The Corporation, 1999

### Diskografia

* Art Gallery Jazz, 1956
* The English Experience, 1961
* Shapes of Rhythm, 1966
* Hair Cuts, 1969
* Woman is Sweeter, 1969
* Galt MacDermot's First Natural Hair Band, 1970
* New Pulse Band, 1979
* Purdie as a Picture, 1994
* Up from the Basement Volumes 1 & 2 (2000)
* Datuak: Q1346345
# Galt (Missouri)

Galt Missourieko hiri bat da. Grundy konderrian kokatua dago. 2010ean 253 biztanle zituen, 0,74 kilometro koadrotan banatuta.

## Ikus, gainera

* Grundy konderria

## Kanpo estekak

* Datuak: Q958186
# Galtonen taula

Galtonen taula, quincunx izenez ere ezaguna dena, estatistikaren irakaskuntzan erabiltzen den gailua da, banaketa normalaren izaera azaltzeko. Francis Galton zientzialariak asmatu zuen XIX. mendean.
Aurretik beira batez estalita, goi aldean kokatzen den zulo batetik pilotatxoak poliki pasa ondoren, koska lerro paralelo batzuetatik pasatzen dira, lerroz lerro beheraka koska kopurua bat handiagoa delarik (1, 2, 3, 4, ...). Koska bat jota, pilotatxoak probabilitate berdina du ezkerretik edo eskuinetik beheraka jarraitzeko. Alde batetik jaitsi ondoren, hurrengo lerroko koska bat jo eta berdin, alde batera edo bestera egin dezake probabilitate berdinez. Honela, lerro guztietan ezkerra edo eskuinera egindako aldien kopurua binomial banatzen da: B(n,0.5), n izanik lerro kopurua guztira. Lerro guztiak pasa ondoren, pilota bere azken kokapena erakusten duen gelaxka batera sartzen da. Saiakuntza pilota askorekin egiten bada, gelaxketan sartutako pilotek banaketa normalaren gutxi gorabeherako itxura erakutsiko dute ziur aski. Honela banaketa binomial simetrikoa, p=0.5 duena alegia, banaketa normalerako duen joera erakusten da.

## Kanpo estekak

* Datuak: Q139622
* Multimedia: Galton box / Q139622
# Galtza elefante-hankadunak

Galtza elefante-hankadunak edo kanpai-formako prakak galtza ez-elastikoa da, behealdetik zabalagoak direnak, oin osoa estaliz. Estetikoki, galtza zango-estuen aurkakoak dira. Praka zango-estuak 1970eko hamarkadako jantzi klasiko bat dira, baina aldizka itzultzen dira modako orrialdeetara. Galtza elefante-hankadunak hippien uniformearen zati tradizionalak izan dira.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]

## Kanpo estekak

* Datuak: Q1568360
* Multimedia: Bell-bottoms / Q1568360
# Galsvinta

Galsvinta (Toledo, c. 540-Soissons, 568) Neustriako erregina ezkontidea izan zen. Atanagildo errege bisigodo eta Gosvintaren alaba, arrianismoan hezi zuten.
556 inguruan Txilperiko I.a errege merovingiarra ezkondu zuen. Galsvintak Limoges, Bordele, Cahors, Bearno eta Bigorra ezkonsari moduan bereganatu zituen. 568an Txilperikok, Fredegunda maitaleak bultzatuta, Galsvinta erail zuen. Honek istilu handiak eragin zituen Brunilda Austrasiakoarekin.

## Erreferentziak

* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorrikopertsona-izenak. .
* ↑ McNamara, Jo Ann; Wemple, Suzanne. (1973). «The Power of Women through the Family in Medieval Europe: 500–1100» Women's History 1 (3/4): 129–130..
* ↑ Dahmus, Joseph Henry. (1972). Seven Medieval Queens. .
* Datuak: Q233534
* Multimedia: Galswinthe / Q233534
# Galtellì

Galtellì Italiako udalerri bat da. Nuoroko probintzian kokatuta dago, Sardinia eskualdean. 2.354 biztanle ditu, 56,53 kilometro koadroko azaleran banatuta.

## Mugakideak

Galtellìk honako udalerri hauekin egiten du muga:
Dorgali Loculi Onifai Orosei Irgoli Lula

## Kanpo estekak

* Datuak: Q294814
* Multimedia: Galtellì / Q294814